text: [{"text_idx": "#000005", "text": "Gibisita usab sa mayor ang buhatan sa pipila ka mga kongresista, lakip\nna si Agusan del Norte nga si 1st District Rep. Jose \u201cJoboy\u201d Aquino II."}, {"text_idx": "#000007", "text": "Iyang gidugang nga ang mga magbabalaod nga nabisitahan mipadayag sa\nilang suporta sa pagduso sa produktong kape sa Las Nieves aron makaabot ang\nmarket niini ngadto sa Metro Manila ug uban pang dapit sa Luzon."}, {"text_idx": "#000008", "text": "\u201cNagpasalamat kita sa suporta sa atong mga lideres sa Kongreso ug Senado\nsa ilang pagdawat ug paghatag suporta sa atong produkto sa Las Nieves. Kini\ndakung tabang sa atong mga mag-uuma sa kape nga mapaabot sa hakapad nga merkado\nang ilang produkto,\u201d sumala pa ni Rosales."}]